ปณิธาน เผย ทูตสหรัฐฯ เข้าพบ บิ๊กป้อม แนะนำตัว-พรุ่งนี้ หารือนายกฯ
ดร.ปณิธาน วัฒนายากรเผย ทูตสหรัฐฯ เข้าพบ บิ๊กป้อม แนะนำตัว หลังเข้ารับตำแหน่งใหม่ ก่อนเจอ บิ๊กตู่ พรุ่งนี้ กระชับความสัมพันธ์ 2 ประเทศ-หารือความร่วมมือทหาร พร้อมเดินหน้าลงทุนอีอีซีวันที่ 9 ก.ค. ที่ทำเนียบรัฐบาล นายไมเคิล จอร์จ ดีซอมเบร เอกอัครราชทูตสหรัฐอเมริกาประจำประเทศไทย เข้าเยี่ยมคารวะ พล.อ.ประวิตร วงษ์สุวรรณ รองนายกรัฐมนตรี เนื่องในโอกาสเข้ารับตำแหน่งใหม่โดย นายปณิธาน วัฒนายากร ประธานคณะกรรมการที่ปรึกษาด้านความมั่นคง กล่าวว่า ขณะนี้เป็นช่วงที่สหรัฐอเมริกากำลังดำเนินการกระชับความสัมพันธ์กับมิตรประเทศ โดยเฉพาะในภูมิภาคนี้ ซึ่งในวันพรุ่งนี้ (10 ก.ค.) ทางเอกอัครราชทูตสหรัฐอเมริกาประจำประเทศไทย จะมีการเข้าพบ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ด้วย เพื่อพูดคุยในรายละเอียดหลายเรื่อง อาทิ การพูดคุยเรื่องความสัมพันธ์ของ 2 ประเทศ การแนะนำตัวเนื่องในโอกาสเข้ารับตำแหน่งใหม่ การแลกเปลี่ยนเรื่องการฝึกทางทหาร และการช่วยเหลือการป้องกันการแพร่ระบาดไวรัสโควิด-19 โดยเฉพาะการแลกเปลี่ยนมาตรการและเทคโนโลยีต่างๆ เพราะประเทศสหรัฐฯ ต้องการเข้ามาลงทุนในอีอีซีของไทย ซึ่งก่อนหน้านี้มีการเสนอให้นายสมคิด จาตุศรีพิทักษ์ รองนายกรัฐมนตรีด้านเศรษฐกิจ ไปเรียบร้อยแล้ว.
ดร.ปณิธาน วัฒนายากร เผย ทูตสหรัฐฯ เข้าพบ บิ๊กป้อม แนะนำตัว หลังเข้ารับตำแหน่งใหม่ ก่อนเจอ บิ๊กตู่ พรุ่งนี้ กระชับความสัมพันธ์ 2 ประเทศ-หารือความร่วมมือทหาร พร้อมเดินหน้าลงทุนอีอีซี
ไมเคิล จอร์จ ดีซอมเบร,ปณิธาน วัฒนายากร,เอกอัครราชทูตสหรัฐอเมริกาประจำประเทศไทย,ประวิตร วงษ์สุวรรณ,ประยุทธ์ จันทร์โอชา,อีอีซี,กระชับความสัมพันธ์,ข่าวทั่วไป